જોકે બાદમાં પોલીસ અને સુરક્ષાદળોની ટીમ આવી જતા પરિસ્થિતી થાળે પડી હતી.બીજી 24 પરગણા જિલ્લામાં આવી કોઈ ઘટનાના અહેવાલ નથી.હાલ આ વિસ્તારમાં પોલીસનો ચાંપતો બંદોબસ્ત ગોઠવાયેલો છે. ગત સપ્તાહમાં એક યુવાન દ્વારા કરવામા આવેલી ફેસબુક પોસ્ટ બાદ બાદુરિયા અને તેની આસપાસના કેવશા બજાર, બાંસતલા, રામચંદ્રપુર, અને તેતુલિયમાં કોમી તોફાન થયા હતા. જેમાં આરોપી યુવાનની ધરપકડ બાદ આ વિસ્તારમાં તંગદીલી વ્યાપી ગઈ હતી. જેમાં લોકોએ દુકાનોને આગચંપી કરી તોડફોડ મચાવી હતી. બીજી તરફ આ તોફાનોને લઈને વધુ તંગદિલી ફેલાય નહિ તે માટે આવિસ્તારમાં ઈન્ટરનેટ સેવા પર પ્રતિબંધ ફરમાવાયો હતો.